૧૯૯૦થી છેલ્લાં બાવીસ વર્ષમાં ૭૨ ચોરસ કિલોમીટર એટલે કે કોલાબાથી સાયન અને માહિમ સુધીના તળ મુંબઈના લગભગ કુલ એરિયા જેટલો જ જમીનનો હિસ્સો સમુદ્રના રેક્લેમેશન દ્વારા મુંબઈની હદમાં ઉમેરાયો છે. સમુદ્ર અને ઇન્ટર-ટાઇડલ ઝોન અંતર્ગતના ઇનલેટ્સ, મડફ્લેટ્સ, સૉલ્ટપેન્સ અને બીચિસની જમીન પર આ રેક્લેમેશન થયું છે. ભવિષ્યમાં મુંબઈમાં સાયન્ટિફિક લૅન્ડ રેક્લેમેશનની શક્યતાઓ તપાસવાના હેતુથી રાજ્ય સરકારની ઍડ્વાઇઝરી બૉડી મુંબઈ ટ્રાન્સફૉર્મેશન સપોર્ટ યુનિટે મંજૂરી આપ્યા બાદ મુંબઈ યુનિવર્સિટીના જ્યોગ્રાફી ડિપાર્ટમેન્ટે તૈયાર કરેલા રિપોર્ટમાં આ હકીકત સામે આવી હતી.